text: Årre Kro venter stadig
  25 september 2014 kl. 17.15
  Årre kro ved Varde er blevet lovet 50.000 kr af Natur- og Erhversstyrelsen til et nyt køkken. Det fortalte vi på TV SYD i april. Men her næsten seks måneder senere har de stadig ikke set noget til pengene.
  I den her uge sætter vi på TV SYD fokus på nogle historier, som vi tidligere har fortalt - og ikke mindst på, hvad der er sket siden vi havde fat i dem sidst.
  I dag kigger vi på en historie fra april måned. Det handler om Årre kro ved Varde, som var blevet lovet 50.000 kr af Natur- og Erhversstyrelsen til et nyt køkken.
  Da TV SYD fortalte historien første gang i april fik folkene bag kroen lovning på, at der vil blive gjort noget fra politisk hold. 
  Derfor står de nu uforstående over for, at de ikke har fået de penge de i første omgang blev lovet. Den følelse deler Venstre-medlem af Folketinget Anni Mathiesen fra Krogager også.
  
  Fra Twitter:
  @TVSYD Fin historie, men den nye skatteminister slap satme nemt. Selvom han er minister, må han da stå ved, at han gik ind i sagen sidste år
  
  